CELEX: 62014CA0454
Language: ro
Date: 2016-02-25 00:00:00
Title: Cauza C-454/14: Hotărârea Curții (Camera a opta) din 25 februarie 2016 – Comisia Europeană/Regatul Spaniei (Neîndeplinirea obligațiilor de către un stat membru — Mediu — Directiva 1999/31/CE — Articolul 14 — Depozite de deșeuri — Neconformitatea depozitelor de deșeuri existente — Procedura de închidere și de posttratare)

25.4.2016   
            
            
               RO
            
            
               Jurnalul Oficial al Uniunii Europene
            
            
               C 145/10
            
         Hotărârea Curții (Camera a opta) din 25 februarie 2016 – Comisia Europeană/Regatul Spaniei
   (Cauza C-454/14) (1)
   
   ((Neîndeplinirea obligațiilor de către un stat membru - Mediu - Directiva 1999/31/CE - Articolul 14 - Depozite de deșeuri - Neconformitatea depozitelor de deșeuri existente - Procedura de închidere și de posttratare))
   (2016/C 145/11)
   Limba de procedură: spaniola
   
      Părțile
   
   
      Reclamantă: Comisia Europeană (reprezentanți: L. Pignataro-Nolin, E. Sanfrutos Cano și D. Loma-Osorio Lerena, agenți)
   
      Pârât: Regatul Spaniei (reprezentanți: L. Banciella Rodríguez-Miñón, agent)
   
      Dispozitivul
   
   
               1)
            
            
               Prin neadoptarea, pentru fiecare dintre depozitele de deșeuri în cauză, și anume cele din Ortuella (Țara Bascilor), din Zurita și din Juan Grande (Insulele Canare), a măsurilor necesare pentru a solicita operatorului adoptarea unui plan de amenajare și pentru a asigura punerea în aplicare integrală a acestui plan, în conformitate cu cerințele Directivei 1999/31/CE a Consiliului din 26 aprilie 1999 privind depozitele de deșeuri, cu excepția celor enumerate la punctul 1 din anexa I la respectiva directivă, într-un termen de opt ani de la data stabilită la articolul 18 alineatul (1) din directiva menționată, Regatul Spaniei nu și-a îndeplinit obligațiile care îi revin, în privința fiecăruia dintre depozitele de deșeuri amintite, conform articolului 14 litera (c) din aceeași directivă.
            
         
               2)
            
            
               Prin neadoptarea, pentru fiecare dintre depozitele de deșeuri în cauză, și anume cele din Vélez Rubio (Almeria), din Alcolea de Cinca (Huesca), din Sariñena (Huesca), din Tamarite de Litera (Huesca), din Somontano – Barbastro (Huesca), din Barranco de Sedases (Fraga, Huesca), din Barranco Seco (Puntallana, La Palma), din Jumilla (Murcia), din Legazpia (Guipuzkoa), din Sierra Valleja (Arcos de la Frontera, Cádiz), din Carretera Pantano del Rumblar (Baños de la Encina, Jaén), din Barranco de la Cueva (Bélmez de la Moraleda, Jaén), din Cerrajón (Castillo de Locubín, Jaén), din Las Canteras (Jimena y Bedmar, Jaén), din Hoya del Pino (Siles, Jaén), din Bellavista (Finca El Coronel, Alcalá de Guadaira, Sevilia), din El Patarín (Alcalá de Guadaira, Sevilia), din Carretera de Arahal-Morón de la Frontera (Arahal, Sevilia), din Carretera de Almadén de la Plata (Cazalla de la Sierra, Sevilia), din El Chaparral (Écija, Sevilia), din Carretera A-92, KM 57,5 (Morón de la Frontera, Sevilia), din Carretera 3118 Fuente Leona – Cumbres mayores (Colina Barragona, Huelva), din Llanos del Campo (Grazalema – Benamahoma, Cádiz), din Andrada Baja (Alcalá de Guadaira, Sevilia), din Las Zorreras (Aldeira, Granada), din Carretera de los Villares (Andújar, Jaén), din La Chacona (Cabra, Córdoba) și din Chaparral – la Sombrerera (Puerto Serrano, Cádiz), a măsurilor necesare pentru a închide cât mai curând posibil, potrivit articolului 7 primul paragraf litera (g) și articolului 13 din Directiva 1999/31, instalațiile care nu au obținut, în conformitate cu articolul 8 din această directivă, autorizația de continuare a activităților, Regatul Spaniei nu și-a îndeplinit obligațiile care îi revin, în privința fiecăruia dintre depozitele de deșeuri menționate, în temeiul articolului 14 litera (b) din directiva amintită.
            
         
               3)
            
            
               Obligă Regatul Spaniei la plata cheltuielilor de judecată.
            
         
      (1)  JO C 448, 15.12.2014.